Exqrch/javanese-Komodo-pixelgpt huggingface dataset:
ning lawakané dhèwèké dikancani karo Malih Tong-Tong
Ora mung dadi paraga komedi kang dilakoni déning priya kuru iki, nanging uga ana filem liyané kang tau diperagakaké dhèwèké
Jenengé sempet kacathet dadi pemeran minor ing filem-filem kaya ta filem kang judhulé "MAS SUKA, MASUKiN AJA BESAR KECIL IT'S OKAY", filem kang dirilis nalika taun 2008 lan SEHIDUP (TAK) SEMATI, kang dirilis nalika taun 2010
Kabar paling anyar babagan dhèwèké ya iku dhèwèké lagi meluni apa kang dilakoni déning kanca-kancané ing donya hiburan
Dhèwèké bakal nyoba ngurusi donya pulitik ing Indonésia
Wiwitan taun 2010, Bolot gawé geger
Dhèwèké bakal dadi Calon Walikota Tangerang Selatan ing Pilkada kang dianakaké sasi Oktober taun 2010
Sanajan ora ana kepastian saka parté pulitik babagan panjurung marang Bolot, nanging dhèwèké ngakoni yakin lan siyap dadi Walikota ing papan panggonan kang uga tau dipanggoni Rano Karno nalika ana ing donya pulitik iki
Nanging ing tegah-tengahing taun 2010, Bolot ngabaraké manawa dhèwèké mung dadi Juru Kampanye kanggo pasangan Yayat Sudrajat lan Norodom supaya dadi kepala laladan ing Tanggerang Selatan, Banten.
Brandon De Angelo Brandon De Angelo (#ALIH) dhèwèké iku penari kang miwiti kondhang ning masarakat amarga meluacara adu bakat ning "Indonésia Mencari Bakat" kang dibabarake ing televisi swasta
Kondhang ning masarakat Indonésia kanthi jeneng Brandon IMB
Brandon uga kondhang karo jeneng Brandon de Angelo déning fansé kang akehé nganti jutaan kang ngakuni nggabung karo fans club kang ditujukaké kanggo njurung Brandon, fans club iku arané "Brandonizer"
Ing acara "Indonesia Mencari Bakat", Brandon kang umuré isih 8 taun bisa nggawe para juriné kesengsem lan bisa nggawe seneng para pemiarsa ing kabèh daerah ing Indonésia amarga kaprigelané njoged hip-hop kaya ta penari professional diwasa
Karo èksprèsi, obahan, lan tèhnik kang apik banget, Brandon bisa lumebu nganti tekan babak final bebarengan karo finalis-finalis liyané kang umuré luwih tuwa saka dhèwèké
Brandon De Angelo iku peserta ajang pencarian bakat saka Surabaya, bebarengan karo finalis-finalis liyané, kaya ta Klantink lan Fay Nabila
Nganti awal sasi Agustus taun 2010, Brandon isih ana usaha kang mantep kanggo meluni babak final karo panjurung para fansé kang setia
Ning taun 2011 pasé ning sasi Juni, Brandon de Angelo kang wis akèh éntuk tawaran kanggo modhel iklan produk-produk ning Indonésia
Dhèwèké éntuk tawaran kanggo mainaké peran ning filem kang irah-irahané "Langit Biru"
Brandon manfaataké wektu preinané kanggo kagiyatan syuting, manawa ora lagi prei dhèwèké njaluk idin maring sekolahané
Ora namung aktif ing sekolah, dhèwèké uga ngisi kagiyatané kaya gladhèn njoged
Dhèwèké duwé kepinginan bisa dadi penari kang bisa "go internasional".
Ruth Lidwina Rebecca Tumewu Ruth Lidwina Rebecca "Becky" Tumewu (#ALIH) dhèwèké iku MC, presenter, penyanyi, penyiar radio, lan pembawa acara ning donya hiburan Indonésia, dhèwèké iku tau tampil ning sinétron komedi "Lenong Rumpi" lan "Harry-Harry Mau"
Kondhang ning masarakat Indonésia amarga dadi presenter lan uga tau dadi paraga ning sinétron-sinétron televisi Indonésia
Dhèwèké racaké diundhang karo jeneng Becky, dhèwèké tau mbintangi sinétron komedi Lenong Rumpi lan Harry-Harry Mau
Becky dhéwé iku garwané priya kang duwé jeneng Johannes Theodorus Darmawan, karo Johannes dhèwèké dikaruniai anak wadon loro, dijenengi Tara Marie Dermawan lair ning taun 2000 lan Kayla Zefanya Dermawan kang lair ning taun 2003
Ora namung iku, Becky uga tau dadi penyiar radio Prambors FM lan pembawa acara kanggo program-program TV, kaya ta acara Selamat Pagi Indonésia kang diputer ning RCTI, Pista (diputer ning Indosiar), The Plaza (diputer ning Metro TV), lan program-program talkshow liyané
Dhèwèké kekancanan cedhak karo Titi DJ, Titi DJ kang nalika iku olih masalah ning kauripan pribadiné karo garwané sok ngejak Becky kanggo carita lan ngerampungaké masalahé bebarengan
Becky kang wis sok weruh kadadian kang gawé masalah ning kulawarga iku nganggep manawa Titi DJ iku wanita kang tegar lan kuat manawa olih masalah kaya mangkono iku
Meski akèh masalah, Titi DJ tetep njaga gayutan karo kanca-kancané, lan tetep nganggep para kancané, kaya ta Bucek, Andi lan Ovy karo nyimpen kabèh masalah-masalahé
ora mbeberaké bab-bab kang ora patut dicaritakaké, meski akiré kancané mau ora bisa nyimpen rahasia kanthi primpen.
Henry Gantt Henry Laurence Gantt (1861-23 November 1919 ing Calvert Country, Amérika) ya iku konsultan manajemen kang duwé latarbelakang insinyur mékanik kang nyipta peta Gantt ("Gantt Chart") misuwur
Gantt lulus saka sekolah "McDonogh" taun 1878 lan nyambut gawé ing "Johns Hopkins College" minangka guru tèhnik mesin lan juru gambar
Ing taun 1887, dhèwèké nggabung karo Frederick Winslow Taylor nalika migunakaké téyori manajemen ilmiah ing "Midvale Steel" lan "Bethlehem Steel" nganti taun 1893
"Gantt Chart" minangka gambaran saka warna-warna bagan kang duwé fungsi kanggo:
Doadibadai Hollo Doadibadai Hollo utawa Badai (#ALIH) ya iku musisi saka Indonésia uga kibordis saka grup band Kerispatih sarta "project band"-né, Brand New Storm
Dhèwèké iku anak saka pasangan Alm.H.P.Hollo lan Ibu-Barnest Helena
Badai iku anak bontot saka patang sadulur, ya iku dhèwèké dhéwé, Leo, Grace, lan Yohanna
Priya kang kondhang ing masarakat Indonésia dadi musisi, penulis lagu lan arrangger iki duwé awak kang dhuwuré 165 cm lan abot 68 kg
Dhèwèké seneng dolan-dolan lan dolanan musik
Badai bisa olèh inspirasi gedhé dhéwé kanggo ngripta tetembangan lan nglakoni kariré ing donya musik
Badai nglulusaké pendhidhikané ing Universitas Trisakti Jakarta, sawisé nglakoni jenjang-jenjang pendhidhikan sadurungé ing sekolah
Kawit taun 1983 nganti taun 1993, dhèwèké sinau ing Sekolah Tarakanita, ing TK, SD, lan SMP
Ing jaman SMAné dilakoni ing SMA PSKD I Jakarta, lan sawisé Badai mutusaké kanggo njupuk pendhidhikan tinggi ing jurusan Tèknik Mesin kang dilakoni déning dhèwèké ing taun 2000
Sawisé lulus pendhidhikan resmi, Badai nglakoni pendhidhikan ing babagan musik kaya ta apa kang disenengi déning dhèwèké ing Indonésia Music Institute, Jakarta Wétan kanggo Professional Program 2th, Faculty of Keyboards kwit taun 2000-2004
Ora mung pendhidhikan formal kang dilakoni déning dhèwèké, Badai uga asring mèluni kursus-kursus, kaya ta Yamaha Electone ing taun 1984-1985, Indra Lesmana Jazz Workshop, Jakarta nalika taun 1986-1990, uga Jazz Course with Khrisna Siregar, Chic’s Music Jakarta nalika taun 2002-2003
Priya kang ngaku wedi nunggang montor mabur lan émosian iki kondhang ing masarakat Indonésia sawisé kiprahé ing donya musik bebarengan karo Kerispatih, grup musik kang nggawé dhèwèké kondhang
Ing grup band Krispatih, dhèwèké nyekel keyboard
Jeneng kang karan-sebut dadi pentolan lan motor band iki, ora mung Sammy, sang vokalis, kang tau olèh kasus babagan narkoba
Badai uga sempet ngantèkaké Sammy dadi vokalis sauntara Kerispatih
Nanging awal taun 2010, Badai ngaku manawa dhèwèké duwé niyat kanggo solo karir, kaya ta apa kang diniyati déning dhèwèké kawit taun 2008
Ing taun Juni 2010, Badai nepungaké band anyaré Brandnewstorm kanthi personel Badai (keyboard), Arief (gitaris Kerispatih), Enwil (mantan vokalis band Aladin), Deva (mantan drummer band Pilot), Eltrino (bassis).
Azis Mangasi Siagian Azis Mangasi Asiagian dikenal kanthi jeneng Azis Jamrud, lair ing tanggal (1968--) 25, 1968 (umur #ALIH ) Aziz Jamrud iku salah sijiné juru main gitar saka grup cadas Jamrud kang uga dadi motor ing grup musik mau
Dhèwèké iku ngliris musik uga digabungaké karo musik trash metal kang duwé lirik-lirik tembang kang kocak lan rada blak-blakan
Awit dhèwèké isih rumaja lan miwiti "karir"é ing donya musik, musisi iki uga didayani karo musik-musik rock
Dhèwèké uga tau mbentuk band kang dijenengi Jam Rock, kang pungkasané dadi cikal bakalé band Jamrud kang isih kondhang nganti saiki
Saiki dhèwèké isih dadi panyumbang paling akèh ing grup band mau, ora kaya personil liyané ing grup band Jamrud
Aziz iku salah sijiné personil kang paling setya karo grup musik Jamrud
Sanajan grup musik mau tau ngalami ganta-ganti personil, nanging bapak kang wis duwé anak telu iki isih seneng lan isih semangat nggawé grup musik rock iki urip ing masarakat
Grup musik iki tau ditinggal lunga déning vokalisé, ya iku Krisyanto, nanging iku mau malah nggawé dhèwèké tambah semangat kanggo majukaké grup musik Jamrud kang duperjuangaké kawit mbiyen
Ing kauripan pribadiné, dhèwèké urip bebarengan karo Dian Firdianie
Dhèwèké uga kerep nyambut gawé bebarengan nggarap album para penyanyi liyané kaya ta penyanyi Nicky Astria, minangka kagolong musisi kang kondhang
Aziz uga kerep kolaborasi musik karo musisi kelas donya kaya ta White Lion lan Helloween
Formasi anyar saka grup musik kang dimotori déning dhèwèké ya iku Donald (ing vokal), Irwan (gitar), lan Danny (drum)
Kanggo nglengkapi formasi, dhèwèké nyekel gitar lan Ricky Teddy (bass)
Nalika Krisyanto metu saka grup musik mau, grup musik Jamrud bakal mati
Sandy Handoko lan Fitrah Alamsyah kang tau dadi personil Jamrud, overdosis narkoba ning taun 1999
Audisi ketat dilakoni dhèwèké lan Ricky Teddy, loro punggawa Jamrud kang isih nalika iku
Pungkasané para personil mau kang kapilih dadi péranganing saka "rezim" anyar Jamrud.
Ayudhia Bing Slamet Ayudia Chaerani Albar kondhang ning masarakat karo jeneng Ayudia Bing Slamet (#ALIH) ya iku artis filem lan sinétron Indonésia
Ayudia wis tau dadi pemaini sinétron-sinétron ning Indonésia kaya ta sinétron kang judhulé DOA DAN ANUGERAH, NIRMALA, BINTANG, PINTU HIDAYAH lan sinétron kang judhulé COWOK IMPIAN
Ora namung iku dhèwèké uga tau njegur ning donya layar lebar, dhèwèké tau mbintangi filem garapan Deddy Mizwar
Ayudia dhéwé iku putu saka pelawak senior ning Indonésia, Bing Slamet
Dhèwèké iku anak saka pasangan Hilmansyah Bing Slamet lan Cindywati, kang bisa diomong dhèwèké iku ponakan saka aktor lan penyanyi senior, Adi Bing Slamet, Iyut Bing Slamet lan Uci Bing Slamet
Ayu wis suwé ora katon ning layar kaca, amarga sempet repot karo pendidikané ning Universitas Binus, jurusan Manajemen
Annaging dhèwèké balik manèh ning donya hiburan taun 2009, karo mbintangi sinétron "stripping" MELATI UNTUK MARVEL
Ning gayutan pribadiné, dhèwèké ngakuni wis duwé pacar
Anainging dhèwèké esih wegah kanggo mènèhi ngerti sapa pacaré ning masarakat umum
Ning taun 2010, dhèwèké njukut cuti kuliyah kanggo bali manèh ngurusi pagawéané ning donya hiburan Indonésia
Asliné dhèwèké main sinétron amarga niyat kanggo nyambut gawé temenanan, nanging nalika syuting ning episode 20, kuliahé wiwit keteteran
Dhèwèké ora bisa mbagi wektu kanggo ngaso, ngerjakaké tugas kuliyah lan stripping
Dhèwèké nargetaké kuliyahé kanggo gelis-gelis lulus, nanging ning sisih liyané dhèwèké ora kepéngin ninggal pagawéané ning donya hiburan kang wis gawé dhèwèké kondhang ning masarakat
Dhèwèké kang kepéngin ngurusi loro-loroné ora bisa ngurus wektuné
Dhèwèké iku mahasiswa semester lima ning Universitas Bina Nusantara jurusan Manajemen
Wong tuwané loro uga pra tau ngelarang anaké kanggo njukut cuti kuliyah kanggo ngurusi pagawéané
Wong tuwané percaya manawa dhèwèké bisa ngurusi awaké dhéwé lan bisa milih sing apik apik kanggo dhewewké
Dhèwèké nganggep pendidikan iku wigati, nanging bisa sinau ning ngendi baé ora kudu formil nanging dhèwèké esih bisa sinau ning lokasi syuting, pokoké aku kudu kelar, dhèwèké péngin ana gelaré ning mburiné jenengé kudu ana SE.
Ayu Anjani Ayu Anjani (#ALIH) iku bintang sinétron Indonésia kang kondhang awit mbintangi sinétron "Lasmini"
Dhèwèké miwiti dadi artis ing taun 2004 sawisé olèh juwara ing ajang pemilihan model ning majalah
Ayu Anjani iku anak saka pasangan Raraswanto lan Huda Listy
Ayu Anjani wis tau mbintangi sinétron-sinétron, tuladhané kang irah-irahé "Maha Kasih", "Perjanjian Cinta", "Pintu Hidayah", "Jaka Tarub", "Jaka Tingkir".
Aura Kasih Sanny Aura Syahrani (#ALIH) ning artis kondhang karo jeneng Aura Kasih dhèwèké iku penyanyi saka Indonesia
Penyanyi anyaran ning Indonesia iki ngerilis albumé kang kaping pisanan dijuduli "Malaékat Penggoda" kang dirilis ning taun 2008
Dhèwèké iku finalis Miss Indonésia 2007 wakil saka provinsi Lampung iki ngunggulaké tembangan kang judhulé "Mari Bercinta" ning albumé kang kaping pisan
Tembangan iku kondhang karo single dance-hall
Ora namung tembangan kang judhulé "Mari Bercinta" ana tembangan liyané ning album iku ya iku tembangan kang judhulé "Harta Cinta", "Tergila Padamu", "Memori", "Long Distance", "Demi Cinta", "Mata Keranjang", "Di antara Kita", "Ke Pucuk Asmara", lan tembangan kang judhulé "Cinta Mati"
Aura Kasih tau dikabaraké lagi cedhak karo vokalis Samsons, Bams Samsons, uga karo Pasha Ungu lan Ariel Peterpan
Meski iku mau dibantah déning kenya ayu kang tau mbintangi filem kang judhulé "Asmara Dua Diana" kang dirilis ning sasi Dhésèmber 2008
Ning debut filemé kang kapiing pisanan, Aura Kasih ora namung akting dhèwèké uga nyanyikaké soundtracké kang uga dadi album kaping loroné "Pucuk Asmara"
Album kang dirilis nin taun 2009 iki njagokaké tembangan "Asmara" lan "Jangan Bilang Siapa-Siapa" (duet bebarengan Aliya Sachi)
Saka layar lebar saiki Aura Kasih nyoba kanggo nyoba donya sinétron
Dhèwèké tau mainaké peran ning "Aura", ning filem mau dhèwèké kudu adu akting karo Fachri Albar lan Bertrand Antolin
Ning awal taun 2010, dadi awal kang ora patiya nyenengaké kanggp dhèwèké
Amarga dhèwèké mangkir saka jadwal manggung ning Makassar nalika tangal 15 Januari, akiré pihak event organizer, Debindo Makassar bakal nuntut dhèwèké karo dhuwit kang lumayan gedhé ya iku Rp2,26 miliar
Miturut pihak menejemen, nalika iku Aura wis meh mangkat maring Makassar, nanging amarga ana masalah karo pacaré, Kiki Haryanto, Aura Kasih ora sida mangkat
Nganti saiki manajemené uga ora ngerti Aura Kasih ana ning ngendi
Ning awal taun 2011, dhèwèké kena masalah manèh babagan mangkir panggung manèh
Dhèwèké nyoba kanggo ngerampungaké masalahé karo manajemen kang makarya sana karo dhèwèké
Dhèwèké diberitakaké didenda 5 milyar amarga masalah mangkir panggung iku
Nanging dhèwèké ora mbeneraké, dhèwèké uga ora kabur pirang wulan amarga dhèwèké mangkir, dhèwèké namung lagi sibuk ngurusi albumé kang paling anyar.
Audy Item Paula Allodya Item kondhang karo jeneng Audy, #ALIH) dhèwèké iku penyanyi saka Indonésia
Audy iku anak saka pasangan musisi jazz senior Jopie Item lan Evie Aquanthie Aziz
Dhèwèké iku anak katelu saka sadulur papat, saka kulawarga musisi jazz senior lan bojone mau
Wanita kang tau olih MTV Award kanggo kategori Indonésian Favorite MTV Awards 2004 iku, olih jejuluk 'diva ing tembé', sawisé lagu-laguné lan albumé sukses diedol ning pasaran
Tembangan-tembangan kang tau dirilis déning dhèwèké ya iku tembangan kang judhulé "Pergi Cinta, Kini Ku Bahagia, Kan Berbinar, Cinta Sejatiku, Kekasih Sahabatku, Tak Kan Menyesal, Biarkanku, Sayang, Terlalu Lama, Untuk Sahabat" (duet bebarengan karo Nindi), "Itu Saja" lan "Without You" (duet bebarengan karo Same Same)
Audy uga wis ngerilis album telu, kang duwé sesirah kang ora kaya lumrahé ning album-album mau
Albumé kang kaping pisan dewenehi label-18, kang dirilis nalika dhèwèké èsih nin umur 18 taun, ananing albumé kang kaping loroné tajuké 20-02, padha karo tanggal rilis album mau, padha uga kanggo albumé kang kaping teluné, 23-03 kang dirilis ning tanggal 23 Maret 2006
Meski èsih betah kanggo njomblo, ora anggawe Audy ora duwé pagaweyan
Ora namung sibuk tampil "off air" lan "on air", dhèwèké saiki lagi nyiapaké album comeback-é sawisé wis suwé ora katon
Prosès rekamané wis dilakoni, lan saiki lagi "prosès mixing" lan "mastering"
Patang taun vakum lan ngrasa luntang-lantung, ning sasi November 2009 Audy nyatakaké kanggo metu saka labelé, Sony BMG
Taun 2010, dhèwèké ngetokaké single Lama-Lama Aku Bosan, dadi tanda comeback-é maring panggung musik tanah air
Dhèwèké tau duwé gegayutan kasih karo personel Déwa 19 ya iku Tyo Nuros
Babaan uripé, Audy sok diwartakaké cedhak karo wong lanang, apa manèh sawisé dhèwèké pisah karo Tyo
Drummer Netral Enno, Didi Element, pemeran utama ning filem "Jatuh Cinta Lagi" Gary Iskak, pembalap Rifat Sungkar, aktor Junot, Christian Sugiono lan penyanyi Ariel Peterpan, tau dikaitaké karo wanita kang èsih milih kanggo dhèwèkan
Ning sasi Maret 2011, dhèwèké diwartakaké lagi cedhak karo priya liya manèh
Bebungah kang tau ditarima déning Audi Item:
Atalarik Syah Atalarik Syach (#ALIH) ya iku model, artis Indonesia, kakang saka Teddy Syach lan Attar Syach iki miwiti karir ning donya hiburan dadi model
Dhèwèké iku kangmas kandung saka Teddy Syach, lan saiki esih dhềwềké
Kanggo dhèwèké, urip dhếwế iku dadi pilihan
Sinetron kang tau dibintangi dếning dhềwềké ya iku filem kang judhulé Sapu Jagat, Berikan Aku Cinta lan Pernikahan Dini
Disusul sawisé iku, dhềwềké dadi paraga ning sinétron Cinta, ning sinétron iki dhềwềké meranakế bebarengan karo aktris Desy Ratnasari lan Primus Yustisio
Ning sinétron mau, dhềwềké meranaké priya kang duwé lelara asma kang umuré wis dikira-kira dếning dhokter
Atalarik Syach iku anak saka pasangan sutradara Fritz G
Schadtz (alm), lan sadulur saka Atilla Syach lan Attar Syach
April 2011, Atalarik Syach bali manềh ning donya modềl
Dhềwềké dadi model awit taun 1996, dhềwềké mbalềni manềh lumaku ning "catwalk" kanggo partisipasiné ning acara bathik kudus karyané Barli Asmara
Dhèwèké miwiti donya modelin 21 taun mbiyèn amarga dhèwèké nyoba-nyoba
kualifikasi awaké kang dhuwur lan pasé bobot awake Atalarik Syach angawế dhèwèké duwế kasempatan kanggo dadi model kondhang kang akiré dhềwềké duwé akèh kasempatan kanggo nyambut gawế liyané ning donya hiburan televisi Indonésia
Ora namung dadi model kang lumaku ning dhuwuring "catwalk", dhềwềké uga dadi foto model acara-acara "fashion"
Atalarik Syach ngakuni manawa dhềwềké ora kangelan manawa kudu nglakoni pagawean kang tantangané bedha
Malah ana kang ngira manawa pagaweané iku sawijinin alesan kenangapa dhèwèké durung duwé kanca kano urip bebarenan nanti saiki
Atalarik Syach ora tarima karo apa kang diomongaké iku, dhềwềké esih tetep luruh ananin manawa Gusti durung maringi meh ngapa manèh
Dheweké percaya manawa Gusti mènèhi dalan, manawa jodoh ya ora bakal lunga mengendi
Dhềwềké luruh wong wadon kang ngerteni kasibukané
Sinetron kang tau dibintangi Atalarik Syach: Bebungah
Bebungah kang tau ditarima déning Atalarik Syach:
Towne Henry Robinson Towne (#ALIH) ya iku insinyur mékanik lan pengusaha ing Amérika
Towne ya iku anak saka John Henry lan Maria (Tevis) T
Towne kuliyah ing "University of Pennsylvania " (sekolah tèhnik lan sains trapan) saka taun 1861-1862, nanging dhèwèké ora ngrampungaké kuliyahe mau
Banjur, Towne nyambut gawé minangka juru gambar ing "Port Richmond Iron Works", kang diduwèni déning "IP Morris, Towne & Co"
Ing taun 1863, Towne ditugasi ndandani kapal perang sarékat Massachusetts
Ing taun 1864-1866, Towne ngadegaké mesin kanggo memonitor "US Navy"
Sawisé perang, Towne nyinaoni tèhnik ing Paris, Prancis
In taun 1868, Towne minangka kamitran karo Linus Yale (présidhèn "Yale Lock" (kumpeni manufaktur))
Henry Robinson Towne kawin karo Cora E
White lan tiggal donya tanggal 15 Oktober 1924, ing New York.
Pimchanok Leuwisedpaibool (Fern) Pimchanok Leuwisedpaibool (Thai:พิมพ์ชนก ลือวิเศษไพบูลย์) (lair ing tanggal 30 September taun 1992) utawi ingkang langkung tinepang kanthi asma Baifern Pimchanok inggih punika salah satunggaling artis wadon ingkang paling kondhang ing Thailand
Jerry Siegel Jerry Siegel (#ALIH) ya iku penulis komik Superman kang misuwur banget ing taun kaping 20
Jerry Siegel wiwit nulis komik Superman karo Joe Suster (kanka rikala isih cilik) ing taun 1933
Wiwitane, komik Superman dipublikasekake minangka komik strip, nanging ora ana kang kepincut
Ing taun 1938 Superman wiwitane dipublikasekake, ing sawijining majalah komik
Komik iki ndadèkaké bisnis komik dadi misuwur banget
Komik kang ditulis déning Jerry Siegel ing antarané ya iku:
Philadelphia Philadelphia () iku kutha gedhé dhéwé ing praja Pennsylvania ing Amérika Sarékat, Kutha iki dumunung ing gisiking Kali Delaware lan Kali Schuylkill lan let-é watara 80 mil sakidul-kuloné New York City
Kutha iki minangka kutha sing paling padhet kalima ing Amérika Sarékat, kanthi sing ndunungi 1,526,006 jiwa
Philadelphia iku uga dadi pusat dedagangan, budaya, lan pendhidhikan ing lembah Delaware
Jejuluk populèr kutha iki ya iku "Philly" lan "The City of Brotherly Love", jejuluk sing pungkasan iku dijupuk saka tembung Yunani (Grikenlan: Φιλαδέλφεια (], ]) "brotherly love", kasusun saka "philos" (φίλος) "loving", lan "adelphos" (ἀδελφός) "brother").
Papan Anggegana Internasional Phu Quoc Papan Anggegana Internasional Phu Quoc utawa Cảng hàng không quốc tế Phú Quốc utawa Sân bay quốc tế Phú Quốc iku sawijining papan anggegana kanthi kodhe IATA PQC dan kodhe ICAO VVPQ, sing nglayani tlatah Phu Quoc ing Tay Nam Bo, Viètnam
Papan anggegana iki duwé ukuran landhas pacu 3000 x 45 m
Adohé saka tengah kutha Phu Quoc kurang luwih 10 km
Konstruksiné (International Terminal) diwiwiti sasi Agustus 2012, kanthi anggaran 810 milyar dolar AS.
Wong Han Suku Han (Hanzi sedherhana: 汉族; Hanzi tradhisional: 漢族; hanyu pinyin: hanzu) iku suku mayoritas kang ana ing Tiongkok
Sukuiki éntuk jeneng saka Dinasti Han lan duwé sajarah kang dawa wiwit 2200 taun kapungkur
jeneng Han kanggo ngarani bangsa Tiongkok wis suwé , kadadéan iku amarga Dinasti Han kang makmur lan mrentah Tiongkok suwéné 400 taun punjul
Nalika Dinasti Han kuwasa akèh babagan kang maju, kaya ta kabudayan, "nasionalisme", ékonomi, lan pulitik
Suku Han iku suku kang gedhé dhéwé ing donya
19 % saka wong donya, lan 91 % saka warga Cina iku asalé saka Suku Han
Suku Han akèh sing urip ing Asia, kaya ta Laos, Nepal, Tanzania, Kamboja, lan Thailand
Suku Han duwé kurang luwih 4000 taun cathetan sajarah
Suku Han sumebar ing kabèh Tiongkok, lan padha migunakaké Hanyu Basa Han
Sajarah Hanyu dawa lan akèh duwé tetembungan
Saiki Hanyu migunakaké Hurup Blok pesagi (fangkui Hanzi), kang maju saka Jiaguwen lan Jinwen
Wong suku Han iku sregep, lan prigel gawé kabudayan kang misuwur
Wiwit jaman Chunqiu(770-476 SM), wong Han wis miwiti yasa pertanian lan irigasi
Irigasi Dujiangyan di Sichuan dibangun nalika jaman Zhanguo(475-221 SM) nganti saiki isih bisa digunakaké.
Dilwale Dulhania Le Jayenge Dilwale Dulhaniya Le Jayenge inggih punika salah satungalipun filem India ingkang suksès
Film punika dipunrilis tanggal 20 Oktober 1995 (India)
Film punika dipunperanaken déning artis Shahrukh Khan, Kajol Devgan lan Amrish Puri Alur filem
Film punika gadhah papan ing Éropa lan India
Kalih tokoh utami ing filem punika inggih punika Raj (Shahrukh Khan) lan Simran (Kajol), kekalihipun gadhah gesang ingkang sami ing London, Inggris
Raj inggih punika tiyang London sugih ingkang tindak ing pundi- pundi ngagem mobil Lamborghini ing kampusipun, Universitas Cambridge
Raj gadhah gesang ingkang santai, boten wonten tanggel waleripun
Sapanunggalipun Simran inggih punika tiyang ingkang ayu lan gadhah karemenan kalih tiyang ganteng
Raj gadhah kekajengan badhé ing Éropa, sami kaliyan Simran
Kekalihipun ugi saged sami sami tepang ing Stasiun Victoria, London
Raj damel Simran boten saged nitih kreta ing tlatah pagunungan Switserlan
Amargi punika kekalihipun sami sami ing Switserlan
Ing pungkasanipun Simran remen kaliyan Raj lan Raj makaten ugi
Nanging bapakipun Simran ngertos lan badhé jodhohaken Simran kalih tiyang ingkang gadhah asma Kamaljeet ing India
Film punika dipunperanaken déning:
Bruno Mars Bruno Mars inggih punika penyanyi Pop, Hip Hop, Soul, R&B, lan dados tiyang ingkang damel tembang
Piyambakipun gesang ing California, Amérikah Sarékat nanging kelairan saking Jatiroto, Lumajang
Piyambakipun misuwur saking tembang Nothin’On You ingkang kolabrasi kaliyan B.o.B lan saking tembang Just The Way You Are
Bruno lair ing kulawarga seni
Bapakipun Pete kelairan New York inggih punika tiyang ingkang main perkusi lan ibunipun Bernie, campuran Filipina lan Puerto Rico inggih punika tiyang ingkang nari hula
Bruno Mars gadhah asma lair Peter Gene Hernandez, piyambakipun dipunparingi asma Bruno amargi dangu punika ingkang Bruno nalika taksih alit piyambakipun mirib kaliyan pegulat misuwur inggih punika Bruno Sammartino
Lan asma Mars dipunparingaken amargi tiyang-tiyang nyebat Bruno boten mirib Bumi, amargi punika piyambakipun mundhut asma Planet Mars
Ingkang dados Bruno Mars, piyambakipun lair tanggal 8 Oktober 1985